Aviva Premiership 2010-2011

A **tempada 2010-2011 da Aviva Premiership** foi a vixésimo cuarta edición da liga inglesa de rugby, creada pola RFU en 1987. A liga tomou o nome *Aviva* do seu principal patrocinador, que por primeiro ano era esa importante compañía de seguros.

## Formato da competición 
O torneo estivo composto por 12 equipos, e tivo un formato segundo o cal os equipos tiñan que disputar dúas voltas completas, de xeito que cada equipo se enfrontase ós outros 11 conxuntos dúas veces, unha como local e outra como visitante.

O sistema de puntuación foi o seguinte:
* 4 puntos pola vitoria.
* 2 puntos polo empate.
* 0 punto pola derrota.
* 1 punto por anotar 4 ou máis ensaios.
* 1 punto por perder por 7 ou menos puntos.

A liga comezou o 3 de setembro de 2010, e rematou o 28 de maio de 2011 coa gran final.

## Táboa 
|-
!bgcolor="#efefef" width="20"|Posto
!bgcolor="#efefef" width="180"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.
!bgcolor="#efefef" width="20"|BO
!bgcolor="#efefef" width="20"|BD

|- bgcolor=#C1E8F7 align=center
| 1º ||align=left| 20px Leicester  
|bgcolor=#ffffa5|**78**|| 22 || 16 || 1 || 5 || 8 || 4

|- bgcolor=#C1E8F7 align=center
| 2º ||align=left| 20px **Saracens**            
|bgcolor=#ffffa5|**76**|| 22 || 18 || 0 || 4 || 2 || 2

|- bgcolor=#C1E8F7 align=center
| 3º ||align=left| 20px Gloucester          
|bgcolor=#ffffa5|**67**|| 22 || 14 || 1 || 7 || 5 || 4

|- bgcolor=#C1E8F7 align=center
| 4º ||align=left| 20px Northampton         
|bgcolor=#ffffa5|**65**|| 22 || 14 || 0 || 8 || 6 || 3

|- bgcolor=#EFEFEF align=center
| 5º ||align=left| 20px Bath                
|bgcolor=#ffffa5|**62**|| 22 || 13 || 1 || 8 || 5 || 3

|- bgcolor=#EFEFEF align=center
| 6º ||align=left| 20px Irish              
|bgcolor=#ffffa5|**54**|| 22 || 11 || 0 || 11 || 6 || 4

|- bgcolor=#EFEFEF align=center
| 7º ||align=left| 20px Harlequins         
|bgcolor=#ffffa5|**52**|| 22 || 9 || 2 || 11 || 4 || 8

|- bgcolor=#EFEFEF align=center
| 8º ||align=left| 20px Exeter              
|bgcolor=#ffffa5|**43**|| 22 || 10 || 0 || 12 || 0 || 5

|- bgcolor=#EFEFEF align=center
| 9º ||align=left| 20px Wasps         
|bgcolor=#ffffa5|**43**|| 22 || 9 || 1 || 12 || 1 || 4

|- bgcolor=#EFEFEF align=center
| 10º ||align=left| 20px Sale          
|bgcolor=#ffffa5|**32**|| 22 || 6 || 1 || 15 || 1 || 5

|- bgcolor=#EFEFEF align=center
| 11º ||align=left| 20px Newcastle  
|bgcolor=#ffffa5|**23**|| 22 || 4 || 1 || 17 || 0 || 5

|- bgcolor=#FFC0E0 align=center
| 12º ||align=left| 20px Leeds          
|bgcolor=#ffffa5|**23**|| 22 || 4 || 0 || 18 || 0 || 7

|- bgcolor=#ffffff align=center
|colspan="15"|
>>>
----
En **azul**  os equipos en play offs (1º, 2º, 3º e 4º).  En **rosa**  o equipo descendido (12º).
|}

## Semifinais e final
A final disputada no estadio de Twickenham, en Londres, enfrontou diante de 80.016 seareiros a Leicester Tigers e Saracens, os dous primeiros equipos da clasificación da liga ó remate da tempada regular, e vencedores de cadansúa semifinal.

Ámbolos dous equipos xogaron vestindo o seu primeiro equipamento; Leicester Tigers cos cores verde, vermello e branco; e Saracens de cor negra.

Leicester Tigers viña de rematar primeiro na clasificación final da liga regular, con 78 puntos, e nas semifinais tivo que enfrontarse a Northampton Saints por un posto na final. O resultado da semifinal foi 11-3.

Pola súa banda, Saracens viña de rematar segundo na clasificación final da liga regular, con 76 puntos, aínda que con 2 vitorias máis que o primeiro. Nas semifinais enfrontouse a Gloucester Rugby por un posto na final, posto que acadou cun resultado final de 12-10.

O gran final, arbitrada por Wayne Barnes, comezou con varios golpes de castigo lanzados por Toby Flood (de Leicester) e Owen Farrell (de Saracens). No minuto 26, cando o taboleiro sinalaba un 6 a 6, Saracens anotou o único ensaio do encontro. Tralos primeiros 40 minutos chegouse ó descanso cun 16 a 9 a prol dos Saracens.

Na segunda metade Toby Flood anotou 3 golpes de castigo mais a prol de Leicester Tigers, e Owen Farrell outros 2 a prol de Saracens, de xeito que no minuto 75 o resultado era 22 a 18 para Saracens. Con 5 minutos por diante, Leicester Tigers atacou á desesperada, Saracens defendeu dentro da súa liña de 22, os xogadores de Leicester estiveron mesmo a un metro da zona de ensaio, pero finalmente o encontro rematou co resultado de 22 a 18.

Con esta vitoria Saracens acadou o seu primeiro título de campión de liga na súa historia.

## Véxase tamén 
### Ligazóns externas
* Vídeo resumo da final, en Youtube (comentarios en inglés)
* Páxina oficial da liga
* Táboa de realizadores de ensaios
* Táboa de anotadores de puntos